Na osnovu člana 45 stav 1 tačka 1 Zakona o lokalnoj samoupravi („Službeni list RCG“ br.42/03, 28/04, 75/05, 13/06 i „Sl. list CG br.88/09, 3/10, 73/10 i 38/12) člana 63 stav 1 tačka 1 Statuta Prijestonice („Sl. list CG- opštinski propisi“ br.19/09, 37/10), a u vezi člana 115 Poslovnika Skupštine Prijestonice (“Službeni list CG- opštinski propisi” br.21/11 ) i člana 1 Odluke o pristupanju izmjenama i dopunama Statuta Prijestonice („Sl. list CG- opštinski propisi“ br.40/12) Skupština Prijestonice Cetinje na sjednici održanoj dana 13.08.2013. donijela je

**O D L U K U
O IZMJENAMA I DOPUNAMA STATUTA PRIJESTONICE**

U Statutu Prijestonice („Službeni list CG- opštinski propisi“ br. 19/09 i 37/10) poslije člana 1 dodaje se novi član koji glasi :

Član 1a

Svi izrazi koji se u ovom Statutu koriste za fizička lica u muškom rodu obuhvataju iste izraze u ženskom rodu.

Član 2

U članu 4 poslije riječi “lica” briše se tačka i dodaju se riječi “sa pravima i obavezama utvrđenim Ustavom , zakonom i ovim Statutom“.

Član 3

U članu 9 stav 1 poslije alineje 3 dodaje se nova alineja koja glasi :

nagrada „Aleksandar – Leso Ivanović“.

Alineja 4 postaje alineja 5.

Član 4

U članu 18 stav 2 se mijenja i glasi :

Povelja je pravougaonog oblika, urađena na pergamentu , ispisana kaliografski sa posrebrenim pločicama na kojima su Grb Crne Gore i Grb Prijestonice.

Član 5

U članu 21 stav 1 poslije riječi „svake“ dodaje se riječ „treće“.

U članu 21 stav 2 se mijenja i glasi :

Nagrada se dodjeljuje za ostvarene rezultate u svim oblastima stvaralaštva.

Član 6

U članu 23 stav 1 se briše .

Dosadašnji stav 2 postaje stav 1 .

Na kraju dosadašnjeg stava 3, koji postaje stav 2, briše se tačka i dodaju riječi “ i novčanog dijela nagrade”.

U članu 23 poslije stava 2 dodaje se novi stav koji glasi :

Novčani dio nagrade se dodjeljuje u visini dvije prosječne zarade u Crnoj Gori u prethodnoj godini.

Član 7

U članu 25 stav 2 se mijenja i glasi:

Javni poziv o pravu iz stava 1 ovog člana objavljuje se u jednom dnevnom listu i na internet stranici Prijestonice, najkasnije do 10 oktobra godine u kojoj se nagrada dodjeljuje.

Član 8

U članu 27 stav 3 se mijenja i glasi :

Žiri se imenuje za godinu u kojoj se dodjeljuje nagrada.

Član 9

Član 32 se mijenja i glasi:

Povelja „Ivan Crnojević“ je poseban oblik priznanja koji se dodjeljuje 4 januara, na dan osnivanja Cetinja.

Povelja „Ivan Crnojević“ dodjeljuje se pojedincu za ostvareno životno djelo koje je od posebnog značaja za Prijestonicu.

Član 10

Poslije člana 34 dodaje se novi podnaslov koji glasi:

6. 4. Nagrada „Aleksandar –Leso Ivanović“

Član 11

Poslije podnaslova 6.4. Nagrada Aleksandar-Leso Ivanović dodaje se 5 novih članova koji glase:

Član 34a

Nagrada „ Aleksandar- Leso Ivanović“ ( u daljem tekstu: nagrada) dodjeljuje se za pjesničko stvaralaštvo.

Član 34b

Nagradu dodjeljuje Gradonačelnik Prijestonice, 21 novembra , na dan rođenja crnogosrkog pjesnika Aleksandra - Lesa Ivanovića.

Član 34v

Nagrada se dodjeljuje svake treće godine.

Nagrada se istom licu može dodijeliti samo jedan put.

Nagrada se dodjeljuje u obliku plakete.

Član 34g

Odluku o dodjeli nagrade donosi Žiri kojeg imenuje Gradonačelnik Prijestonice.

Žiri donosi Pravilnik o načinu i uslovima dodjele nagrade.

Žiri donosi Poslovnik o radu.

Član 34d

Žiri podnosi izvještaj o radu Gradonačelniku Prijestonice sa prijedlogom kandidata za dodjelu nagrade.

Član 12

Poslije člana 34 d dodaje se novi podnaslov koji glasi:

6.5. Studenska nagrada .

Član 13

 U članu 38 stav 2 riječi „nastavnim planom“, zamjenjuju se riječima „studijskim programom“ .

Član 14

Član 40 mijenja se i glasi :

Javni poziv za dodjelju nagrade iz člana 35 ovog Statuta objavljuje se na internet stranici Prijestonice i najmanje u jednom dnevnom listu najkasnije do prvog oktobra godine u kojoj se nagrada dodjeljuje.

Kandidate za nagradu utvrđuju vijeća fakulteta i dostavljaju imena kandidata sa obrazloženjem.

Član 15

U članu 49 stav 2 se mijenja i glasi:

Nadzor iz stava 1.ovog člana vrši se podnošenjem izvještaja od strane korisnika budžetskih sredstava, kao i neposrednim uvidom organa, nadležnog za poslove Budžeta.

Član 16

Poslije člana 49 dodaje se novi član koji glasi:

49a

Prijestonica se može zaduživati u skladu sa Ustavom i zakonom.

Član 17

U članu 63 stav 1 tačka 4 poslije riječi “i” dodaje se riječ „utvrđuje“.

U članu 63 stav 1 tačka 35 se briše, a ostale tačke se usklađuju prema redosljedu.

Član 18

U članu 67 stav 2 mijenja se i glasi:

Sastav radnih tijela odgovara po pravilu stranačkoj strukturi Skupštine.

U članu 67 stav 4 mijenja se i glasi:

Za članove savjeta i komisija pored odbornika mogu se imenovati naučni ili stručni radnici, s tim da njihov broj ne može biti veći od polovine ukupnog broja članova radnih tijela.

Član 19

U članu 72 riječi “sa teritorije Prijestonice” zamjenjuju se riječima „koji imaju prebivalište na teritoriji Prijestonice“.

Član 20

U članu 75 stav 1 se mijenja i glasi:

Skupština donosi odluke većinom glasova prisutnih odbornika, osim u slučaju donošenja Statuta, Odluke o Budžetu, Odluke o zaduživanju Prijestonice, Odluke o davanju saglasnosti za zaduživanje javnih službi čiji je osnivač, Odluke kojim se utvrđuju materijalne obaveze građana, Odluke o raspisivanju referenduma, Odluke o izboru i razrješenju predsjednika Skupštine i Gradonačelnika Prijestonice i Odluke o proglašenju počasnim građaninom koje se donose većinom glasova ukupnog broja odbornika.

Član 21

U članu 79 stav 1 alineja 2 mijenja se i glasi : „razrješenjem“.

Član 22

U članu 87 stav 1 alineja 6 poslije riječi „Gradonačelnika“ dodaju se riječi „uz saglasnost Skupštine“.

U članu 87 stav 1 alineja 23 mijenja se i glasi :

Obrazuje Savjet Gradonačelnika i druga savjetodavna i stručna radna tijela za poslove iz svoje nadležnosti.

U članu 87 poslije stava 1 dodaje se novi stav koji glasi :

„Djelokrug , način rada i sastav Savjeta Gradončelnika iz stava 1 alineja 23 ovog člana utvrđuje Gradonačelnik posebnom odlukom“.

Član 23

U članu 89 u stavu 2 briše se tačka i dodaju se riječ „i Skupštini”.

Član 24

U članu 96 u stavu 2 briše se tačka i dodaju se riječi “uz saglasnost Skupštine“.

Član 25

U članu 143 stav 1 se mijenja i glasi:

Radi ostvarivanja unapređenja lokalne samouprave, osniva se Savjet za razvoj i zaštitu lokalne samouprave kao samostalno i nezavisno tijelo Prijestonice.

Član 26

Odluka o izmjenama i dopunama Statuta Prijestonice stupa na snagu danom objavljivanja u “Službenom listu CG - opštinski propisi” .

Broj : 01-030/13-201

Cetinje, 13.08. 2013. godine

SKUPŠTINA PRIJESTONICE CETINJE

 PREDSJEDNIK

 prim dr Milutin Vukić